b'\n_START_ARTICLE_\nMirga Gra\xc5\xbeinyt\xc4\x97-Tyla\n_START_SECTION_\n\xc5\xa0eima\n_START_PARAGRAPH_\nGra\xc5\xbeinyt\xc4\x97-Tyla gim\xc4\x97 Vilniuje, muzik\xc5\xb3 \xc5\xa1eimoje. Jos t\xc4\x97vas, Romualdas Gra\xc5\xbeinis\xc2\xa0\xe2\x80\x93 choro dirigentas, \xc2\xa0mama\xc2\xa0\xe2\x80\x93 Sigut\xc4\x97 Gra\xc5\xbeinien\xc4\x97\xc2\xa0\xe2\x80\x93 pianist\xc4\x97 bei daininink\xc4\x97. Jos senel\xc4\x97 Beata Vasiliauskait\xc4\x97-\xc5\xa0midtien\xc4\x97 buvo smuikinink\xc4\x97,\xc2\xa0senelio brolis Bernardas Vasiliauskas\xc2\xa0\xe2\x80\x93 Vilniaus arkikatedros bazilikos vargonininkas, . Turi jaunesni\xc4\x85j\xc4\x85 seser\xc4\xaf, pianist\xc4\x99 Onut\xc4\x99 Gra\xc5\xbeinyt\xc4\x99 bei jaunesn\xc4\xaf brol\xc4\xaf Adom\xc4\x85 Gra\xc5\xbein\xc4\xaf.\n_START_SECTION_\nI\xc5\xa1silavinimas\n_START_PARAGRAPH_\nGra\xc5\xbeinyt\xc4\x97s-Tylos pirmoji mokykla\xc2\xa0\xe2\x80\x93 Vilniaus 27-oji vidurin\xc4\x97, v\xc4\x97liau, t\xc4\x97v\xc5\xb3 sprendimu, studijavo dail\xc4\x99 Vilniaus Nacionalin\xc4\x97je M. K. \xc4\x8ciurlionio men\xc5\xb3 mokykloje. Sulaukusi vienuolikos, nusprend\xc4\x97 pasukti \xc4\xaf muzik\xc4\x85. Pasirinkusi chorvedybos krypt\xc4\xaf (tai buvo viena i\xc5\xa1 keli\xc5\xb3 specialybi\xc5\xb3 mokykloje kurioje dar b\xc5\xabta laisv\xc5\xb3 viet\xc5\xb3), muzikos mokslus Gra\xc5\xbeinyt\xc4\x97-Tyla baig\xc4\x97 taip ir negrojusi nei vienu instrumentu.\xc2\xa0 Pirm\xc4\x85 kart\xc4\x85 chorui dirigavo b\xc5\xabdamas trylikos. V\xc4\x97liau t\xc4\x99s\xc4\x97 muzikos studijos Graco Muzikos ir Vaizduojamojo meno universitete (Universit\xc3\xa4t f\xc3\xbcr Musik und darstellende Kunst Graz), Austrijoje, o tarp jos d\xc4\x97stytoj\xc5\xb3 buvo ir garsus Austrijos chorvedys\xc2\xa0\xe2\x80\x93 Johannas Princas (Johannes Prinz).\xc2\xa0 S\xc4\x97kmingai pabaigusi studijas 2007\xc2\xa0m., mokslus prat\xc4\x99s\xc4\x97 pas Ulrich\xc4\x85 Windf\xc5\xabr\xc4\x85 (Ulrich WIndfuhr) \xc2\xa0Felix Mendelssohn-Bartholdy muzikos konservatorijoje Leipcige bei Ciuricho muzikos konservatorijoje (kur tarp jos d\xc4\x97stytoj\xc5\xb3 buvo ir Johanas \xc5\xa0l\xc4\x97flis (Johannes Schlaefli).\n_START_SECTION_\nKarjera\n_START_PARAGRAPH_\n2011\xe2\x80\x932012 met\xc5\xb3 sezone, Gra\xc5\xbeinyt\xc4\x97-Tyla tapo Heidelbergo teatro antr\xc4\x85ja chorvede\xc2\xa0(2. Kapellmeisterin).\xc2\xa0Nuo to laiko ji turi rezidencij\xc4\x85 Heidelberge. 2012\xc2\xa0m., ji laim\xc4\x97jo Zalcburgo Festivalio Jaun\xc5\xb3j\xc5\xb3 Dirigent\xc5\xb3 Apdovanojim\xc4\x85. Nuo\xc2\xa02013\xe2\x80\x932014\xc2\xa0m. sezono ji tapo pagrindine chorvede\xc2\xa0(1. Kapellmeisterin) Berno Operoje.\xc2\xa02015\xe2\x80\x932016 met\xc5\xb3 sezone, dvej\xc5\xb3 met\xc5\xb3 sutartimi\xc2\xa0Gra\xc5\xbeinyt\xc4\x97-Tyla buvo paskirta Zalcburgo valstybinio teatro muzikos direktore. Ji yra vie\xc5\xa1ai paskelbusi, jog 2016\xe2\x80\x932017 met\xc5\xb3 sezonas Zalcburgo Valstybiniame teatre bus paskutinis._NEWLINE_2012\xe2\x80\x932013 met\xc5\xb3 sezonui Gra\xc5\xbeinyt\xc4\x97-Tyla buvo Gustavo Dudamelio (Gustavo Dudamel) partnere\xc2\xa0Los And\xc5\xbeelo Filharmonijoje. 2014\xc2\xa0m. liepos m\xc4\x97n. sudar\xc4\x97 dviej\xc5\xb3 met\xc5\xb3 sutart\xc4\xaf orkestro dirigento asistento pareigoms u\xc5\xbeimti.\xc2\xa02015\xc2\xa0m. rugpj\xc5\xabt\xc4\xaf orkestras paskyr\xc4\x97 j\xc4\x85 nauj\xc4\x85ja asocijuot\xc4\x85ja dirigente 2015\xe2\x80\x932016 bei 2016\xe2\x80\x932017 sezonams.\xc2\xa0_NEWLINE_2015\xc2\xa0m. liepos m\xc4\x97nes\xc4\xaf Gra\xc5\xbeinyt\xc4\x97-Tyla pirm\xc4\x85 kart\xc4\x85 dirigavo Birmingamo Simfoniniam orkestrui. Pakartotinai su orkestru Gra\xc5\xbeinyt\xc4\x97-Tyla koncertavo 2016\xc2\xa0m. sausio m\xc4\x97n. 2016\xc2\xa0m. vasar\xc4\xaf Birmingemo Simfoninis orkestras paskyr\xc4\x97 Gra\xc5\xbeinyt\xc4\x99-Tyl\xc4\x85 nauj\xc4\x85ja muzikos direktore artimiausiems trims sezonams, pradedant 2016 rugs\xc4\x97ju. 2016\xc2\xa0m. rugpj\xc5\xab\xc4\x8dio 26 dien\xc4\x85 ji pirm\xc4\x85 kart\xc4\x85 koncertavo Birmingeme jau kaip Simfoninio orkestro vadov\xc4\x97,\xc2\xa0o t\xc5\xb3 pa\xc4\x8di\xc5\xb3 met\xc5\xb3 rugpj\xc5\xab\xc4\x8dio 27 dien\xc4\x85 pirm\xc4\x85 kart\xc4\x85 koncertavo tarptautiniame kasmetiniame Londono klasikin\xc4\x97s muzikos festivalyje BBC Proms.\xc2\xa0Gra\xc5\xbeinyt\xc4\x97-Tyla, yra pirmoji moteris dirigent\xc4\x97 paskirta Birmingemo simfoninio orkestro muzikos direktore.'